L'Escola Municipal de Teatre de Sagunt rep de nou una menció d'honor en els Premis Buero de Teatre Jove
30 de maig 2018

![](/media/i35lcbw3/10_c_aula_teatre_15.jpg)

L'Escola Municipal de Teatre de Sagunt ha sigut condecorada un any més amb una menció d'honor en els Premis Buero de Teatre Jove. En esta ocasió la menció és “pel valor de la proposta didàctica”, i ha recaigut en el grup Aula Jove amb l'obra _La última clase_, escrita i dirigida per Ismael Bereje. 

  

Els Premis Buero de Teatre Jove estan organitzats per la Fundació Coca Cola, juntament amb el Ministeri d'Educació i Cultura, i busquen impulsar les arts escèniques i apostar per la formació de jóvens artistes. Es tracta d'un dels concursos més prestigiosos en el panorama nacional pel que fa al teatre juvenil.

  

L'obra La última clase, que va ser un dels tres muntatges que va preparar l'Aula Jove l'any passat (juntament amb Cora i Plovent Plomes), és una obra en la qual s'ofereix una visió sobre el sistema educatiu des dels dos punts de vista possibles, docència-alumnat i monstruositat-humanitat. Una història explicada des de les vivències pròpies i alienes, amb el compromís de créixer i posar-se en la pell de la part contrària, de comunicar-se, d’empatitzar i de traure tot allò que mai es diu.

  

Per al professor Ismael Bereje, este reconeixement que rep l'escola per segon any consecutiu “**és un símptoma clar de la bona salut que té l'escola i especialment el mòdul d'Aula Jove**”. Ha reconegut que estan contents de poder arreplegar de nou este premi i especialment pel motiu que se'ls reconeix ja que la proposta didàctica i pedagògica “**és la gran aposta de la formació teatral tant de l'Aula Jove com de Jugant al Teatre**”. Serà diumenge, 3 de juny, a les 11.30 quan arrepleguen el guardó en el teatre Talia de València, en un acte al que acudirà el propi Bereje com a representant de l'escola acompanyat de part de l'alumnat i del regidor de Joventut, Guillermo Sampedro.

  

![](/media/yl1mnvhv/10_c_aula_teatre_01.jpg)  
![](/media/vc5dxb1s/10_c_aula_teatre_02.jpg)  
![](/media/rfqge3tx/10_c_aula_teatre_03.jpg)  
![](/media/fnje4psf/10_c_aula_teatre_04.jpg)  
![](/media/sbihxrky/10_c_aula_teatre_05.jpg)  
![](/media/o5thsc2n/10_c_aula_teatre_06.jpg)  
![](/media/l1hhalyg/10_c_aula_teatre_07.jpg)  
![](/media/w2dnpxxt/10_c_aula_teatre_08.jpg)  
![](/media/ftyjmys1/10_c_aula_teatre_09.jpg)  
![](/media/ezwc1pzp/10_c_aula_teatre_10.jpg)  
![](/media/gl4icqje/10_c_aula_teatre_11.jpg)  
![](/media/3rlbmqwd/10_c_aula_teatre_12.jpg)  
![](/media/rsbnvnji/10_c_aula_teatre_13.jpg)  

*   [](http://www.facebook.com/sharer.php?u=https://aytosagunto.es/va/actualitat/l-escola-municipal-de-teatre-de-sagunt-rep-de-nou-una-mencio-d-honor-en-els-premis-buero-de-teatre-jove/ "Facebook")
*   [](http://twitter.com/share?url=https://aytosagunto.es/va/actualitat/l-escola-municipal-de-teatre-de-sagunt-rep-de-nou-una-mencio-d-honor-en-els-premis-buero-de-teatre-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-escola-municipal-de-teatre-de-sagunt-rep-de-nou-una-mencio-d-honor-en-els-premis-buero-de-teatre-jove/ "Linked In")
*   [](mailto:?body=https://aytosagunto.es/va/actualitat/l-escola-municipal-de-teatre-de-sagunt-rep-de-nou-una-mencio-d-honor-en-els-premis-buero-de-teatre-jove/)